《舟行过昭化望远山秀色柬幕中诸丈》
宋代·程公许

剑北山巑岏，刺眼乱矛戟。烟云借光景，稍觉含秀色。

倚樯寄遐瞻，慨我三友益。有怀无与晤，搔首暮云碧。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。